Groendakkies toe met natuur se spietkops - Minette Brink
Nou vra ek jou. Hoe bepaal jy die skade aan ŉ koraalrif? Natuurlik is dit ‘n ongelooflike verlies en het ontelbare delikate diertjies in die slag gebly. Duisende jare se prag in sy kanon. Maar hoekom die Groenes beboet? Hoekom nie die kaartsketsers nie?
Besoedeling is een van daai dinge wat saam met vooruitgang gaan. Maak vrede daarmee. Orkane en vloede is deel van die Eindtye, niks anders nie. Nie ons mense se skuld nie, aikona!
Jaag ek die anderdag die ingang na haar huis heel verby. Toe ek uiteindelik die oprit na die pypsteelerf kry, sien ek die patetiese figuur in die erf sit en huil.
Bets se oë blits. “ My buurvrou, in haar allerwysheid, het my Witgat afgesaag,” blaas sy. “Omdat dit vir haar ‘stupid’ gelyk het. Oordat dit ‘nie juis ŉ vreeslike mooi boom’ was nie. Afgesaag. Morsaf, gone, weg, vir altyd,” en daar stroom die trane dat die maskara spat.